《送柴廷玉静得》
元代·方回

烂柯峰下碧溪云，元自龟山一派分。
罗仲素初同此脉，朱元晦派张吾军。
傥知柴氏潜心学，未数徐魁径畈文。
近喜识荆静得老，名家知道更多闻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。